上網見人推介，就坐言起行，即刻BOOK位。點左鴛鴦鍋，一邊麻辣，一邊沙嗲。任飲任食，肉同海鮮在落單紙填數量，其餘配料出去任拎。友人同我都係好酒人士，見到呢間啲啤酒任飲唔嬲對眼即刻發光。牛肉、蝦同脆肉鯇好食，點左三輪。主攻丸類同蔬菜，食材都幾新鮮。上網見到話魯肉飯好食，我地就覺得麻麻，得個咸味，可以唔使試，費事嘥位記住留返啲時間食甜品，通常食太飽會食唔落。我地死都要試，點知中哂伏，都係食返糯米糍算。兩個鐘真係唔夠皮，傾得黎又唔夠時間食，齋食唔傾又唔知見黎做咩⋯⋯如果加時食足三個鐘會好好多！